text: Razzia afslørede svindlere
  21 november 2011 kl. 15.06
  En razzia i Haderslev kommune afslørede flere bedrageri for flere hundredetusinde kr.
  SKAT Haderslev, Politiet, Kolding Kommune og Beskæftigelsesministeriet rykkede fredag aften ud til en kontrolaktion. 
  - Der er en række sager, hvor vi bliver mødt med nogle forklaringer, som vi nu følger op på. I en af sagerne kunne vi blandt andet ret hurtigt konstatere, at en person modtager sygedagpenge, men samtidig arbejder i sin ægtefælles virksomhed, og den går selvfølgelig ikke, siger konsulent i kontrolgruppen i Haderslev Kommune, Hans Thorkil Matzen.
  Kontrollørerne mødte bl.a. også en kontanthjælpsmodtager, der arbejde.
  Den sag vil der blive fulgt op på, siger konsulent i kontrolgruppen Berit Forum.
  - Vi har et rigtig godt samarbejde med SKAT og de øvrige aktører. Vi vurderer allerede nu, at fredagens aktion formentlig vil være med til at stoppe for udbetalingen af en række uberettiget modtagne offentlige ydelser for et par hundrede tusinde kroner, siger chef for Borgerservice og Ydelseskontoret, Anne-Mette Michelsen.
  I år har Haderslev Kommunes kontrolgruppe været med til at stoppe socialt bedrageri for ca. 6 millioner kroner.
  